|  |  |
| --- | --- |
|  |  |
|  | |
| **KAUNO MIESTO SAVIVALDYBĖS ADMINISTRACIJOS DIREKTORIUS** | | |
| **ĮSAKYMAS** | | |
| **DĖL FIZINIO AKTYVUMO IR SPORTO PLĖTOJIMO SRITIES PRIORITETO „VAIKŲ IR JAUNIMO SPORTO MEISTRIŠKUMO SKATINIMAS“ PROJEKTŲ FINANSAVIMO SUSTABDYMO PANAIKINIMO** | | |
| 2020 m. birželio 5 d. Nr. A-1781 | | |
| Kaunas | | |

Vadovaudamasis Lietuvos Respublikos vietos savivaldos įstatymo 18 straipsnio 1 dalimi:

1. P a n a i k i n u fizinio aktyvumo ir sporto plėtojimo srities prioriteto „Vaikų ir jaunimo sporto meistriškumo skatinimas“ projektų, nurodytų Fizinio aktyvumo ir sporto plėtojimo srities prioritetų „Vaikų ir jaunimo sporto meistriškumo skatinimas“ ir „Kauno, kaip sporto miesto, įvaizdžio gerinimas“ projektų, finansuojamų Kauno miesto savivaldybės biudžeto lėšomis, sąrašo, patvirtinto Kauno miesto savivaldybės administracijos direktoriaus 2020 m. vasario 26 d. įsakymu Nr. A-662 „Dėl Fizinio aktyvumo ir sporto plėtojimo srities prioritetų „Vaikų ir jaunimo sporto meistriškumo skatinimas“ ir „Kauno, kaip sporto miesto, įvaizdžio gerinimas“ projektų, finansuojamų Kauno miesto savivaldybės biudžeto lėšomis, sąrašo patvirtinimo“, 1 punkte, finansavimo sustabdymą, Kauno miesto savivaldybės biudžeto lėšų naudojimo projektui finansuoti sutarčių dėl šiame punkte nurodytų projektų pasirašymo sustabdymą ir pasirašytų sutarčių vykdymo sustabdymą.

2. P a k e i č i u Kauno miesto savivaldybės administracijos direktoriaus 2020 m. kovo 30 d. įsakymą Nr. A-1078 „Dėl Fizinio aktyvumo ir sporto plėtojimo srities prioritetų „Vaikų ir jaunimo sporto meistriškumo skatinimas“, „Kauno, kaip sporto miesto, įvaizdžio gerinimas“ ir „Fizinio aktyvumo ir sporto veiklų organizavimas“ projektų finansavimo sustabdymo“:

2.1. Pakeičiu 1.1 papunktį ir jį išdėstau taip:

„1.1. Fizinio aktyvumo ir sporto plėtojimo srities prioritetų „Vaikų ir jaunimo sporto meistriškumo skatinimas“ ir „Kauno, kaip sporto miesto, įvaizdžio gerinimas“ projektų, finansuojamų Kauno miesto savivaldybės biudžeto lėšomis, sąrašo, patvirtinto Kauno miesto savivaldybės administracijos direktoriaus 2020 m. vasario 26 d. įsakymu Nr. A-662 „Dėl Fizinio aktyvumo ir sporto plėtojimo srities prioritetų „Vaikų ir jaunimo sporto meistriškumo skatinimas“ ir „Kauno, kaip sporto miesto, įvaizdžio gerinimas“ projektų, finansuojamų Kauno miesto savivaldybės biudžeto lėšomis, sąrašo patvirtinimo“, 2 punkto galiojimą;“.

2.2. Pakeičiu 1.3 papunktį ir jį išdėstau taip:

„1.3. Kauno miesto savivaldybės biudžeto lėšų naudojimo projektui finansuoti sutarčių dėl šio įsakymo 1.1 papunktyje nurodyto sąrašo 2 punkte ir 1.2 papunktyje nurodytame sąraše išvardytų projektų pasirašymą;“.

2.3. Pakeičiu 1.4 papunktį ir jį išdėstau taip:

„1.4. pasirašytų Kauno miesto savivaldybės biudžeto lėšų naudojimo projektui finansuoti sutarčių dėl šio įsakymo 1.1 papunktyje nurodyto sąrašo 2 punkte ir 1.2 papunktyje nurodytame sąraše išvardytų projektų vykdymą.“

3. Šis įsakymas gali būti skundžiamas per vieną mėnesį nuo jo paskelbimo ar įteikimo dienos Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Administracijos direktorius | Vilius Šiliauskas |